
În baza prevederilor art. 95 din Regulamentul Camerei Deputaţilor, republicat, cu adresa nr. PL.x. 256/ 3 mai 2010, Comisia pentru învăţământ, ştiinţă, tineret şi sport a primit, spre dezbatere şi avizare, proiectul de Lege pentru instituirea sărbătorii limbii tătare. 


Proiectul de lege a fost dezbătut în Comisie, în şedinţa din 26 mai 2010. Comisia, cu 18 voturi pentru şi 2 abţineri, a hotărât să emită aviz favorabil cu amendamentele din Anexa  asupra proiectului de Lege menţionat.


În raport cu obiectul şi conţinutul său, proiectul de Lege face parte din categoria legilor ordinare.

ANEXĂ

I. Amendamente admise

	Nr.

crt.
	Text 
adoptat de Senat
	Text propus de Comisie
(autorul amendamentului)
	Motivare

	1.
	Art. 3 – Unităţile de învăţământ de stat sau particular unde se predă limba tătară sau studiază elevi de religie islamică vor desfăşura acţiuni de sărbătorire a limbii tătare, care pot fi sprijinite de inspectoratele judeţene de învăţământ şi de Ministerul Educaţiei, Cercetării, Tineretului şi Sportului. 
	Art. 3 – Unităţile de învăţământ de stat sau particular unde se predă limba tătară sau studiază elevi de religie islamică pot desfăşura acţiuni de sărbătorire a limbii tătare, care pot fi sprijinite de inspectoratele judeţene de învăţământ şi de Ministerul Educaţiei, Cercetării, Tineretului şi Sportului.
Autor: Comisia
	        Se elimină obligativitatea desfăşurării unor astfel de acţiuni.

	2. 
	Art. 4 – Ministerul Educaţiei, Cercetării, Tineretului şi Sportului şi alte instituţii abilitate ale statului pot acorda, cu ocazia sărbătoririi, în unităţile de învăţământ unde se predă limba tătară şi religia islamică, premii, distincţii, medalii şi titluri onorifice cadrelor didactice şi elevilor, pentru merite deosebite. 
	Se elimină.

Autor: Comisia
	Suprareglementare. 

Ministerul Educaţiei, Cercetării, Tineretului şi Sportului are în prezent atribuţia de a acorda distincţii, medalii şi titluri onorifice cadrelor didactice şi elevilor pentru merite deosebite.

